《园中读书》
宋代·高斯得

南楼幽帘虽粗适，犹嫌尘务妨閒逸。
读书老圃四无大，啼鸟落花春寂寂。
试垂修绠汲义泉，更把长才斸玄窟。
已无俗物败人意，犹有睡魔入吾室。
且须时擎看山脰，不妨暂著穿花屐。
君平身世两相弃，韩子老大百无益，
但愿残生更几年，了我床头二三策。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。